RESTORAN JOHN'S DI JALAN 12
Ramai ahli mafia ada gelaran
disebabkan sesuatu yang mereka pernah atau selalu buat.
Kalau dia suka pisang, gelarannya Joey Pisang.
Saya pula digelar Sally Ubatz
sebab dalam bahasa Itali, ia disebut pazzo iaitu gila.
Sebab saya sering buat perkara gila.
Sewaktu saya 31 tahun, saya terima tugasan mafia
untuk pergi ke Florida dan sampaikan mesej kepada lelaki
yang meniduri isteri ahli geng kami.
Saya pergi ke Florida dan jumpa seseorang di sana,
dia berikan pakaian seragam dan trak UPS, lalu saya ke rumah itu.
Saya ketuk pintu.
Saya pegang kotak dan wanita itu buka pintu.
Saya tolak dia ke tepi, masuk, acu pisau ke tengkuk lelaki itu
dan ikat dia di meja snuker.
Hukum dia dengan bertujuan.
Saya tanggalkan seluarnya.
Seksa lelaki itu.
Kemudian kerat testikelnya.
Ia bukan hal peribadi, cuma kerja.
Ada tiga hukum penting dalam geng mafia,
jangan tiduri isteri ahli geng,
jangan jual dadah dan jangan beri kerjasama.
Tutup mulut kamu.
Kamu asyik bercakap!
Itu hukuman mati.
Itu tindakan paling buruk boleh dibuat.
Setiap dua saat. Hei, tutup mulut kamu!
Kami perlu rahsiakan segala-galanya.
Kami dilarang dedahkan apa-apa maklumat
dan menjadi tali barut atau ampama.
Kalau saya tertangkap, maknanya saya pun tali barut.
Kalau jadi tali barut, anda akan diseksa.
Mereka akan kerat dan bakar tubuh anda.
Mereka seksa mangsa.
Saya jerut tali leher di tengkuknya dan bunuh dia.
Kebiasaannya, ahli geng tinggalkan saja mayat mangsa.
Mereka nak tunjukkan contoh nasib orang yang tak hormat dan tak setia kepada geng.
Beritahu dia,
saya, John Gotti, akan penggal kepala dia.
Bangsat.
Penggal kepala dia.
Ketua keluarga jenayah terancang terbesar negara yang terkenal
dibicarakan di New York.
Pendakwa raya mendakwa John Gotti
melakukan pembunuhan untuk menjadi ketua mafia.
Nama saya Diane Giacalone.
Pada 1980-an, saya pembantu pendakwa raya AS
di Wilayah Timur New York.
Kami siasat jenayah terancang, kes dadah,
kes rampasan dan banyak lagi.
Pada 1985, kami failkan dakwaan terhadap John Gotti
dan lapan ahli Keluarga Gambino.
BOS MAFIA TERKENAL
Tuduhannya ialah membunuh,
berjudi secara haram, peminjaman wang haram
dan rampasan trak.
Pertaruhannya ialah kebebasan dan jawatan tersohornya
sebagai ketua keluarga jenayah paling berkuasa negara.
Sedang kami fokus kepada John,
dan mencari jalan untuk kenakan dakwaan kes ini,
tiba-tiba kami dapat tahu yang kes Diane akan didakwa.
Kami semua agak terkejut.
FBI tiada kena-mengena dengan siasatan itu.
Kami menyiasat Gotti secara berasingan.
Jadi, banyak percanggahan yang berlaku.
Kami saja yang ada kes,
jadi kami saja yang boleh dakwa dia.
Kami sangka bukti kami cukup untuk sabit John Gotti dan gengnya.
Tuduhan merangkumi tempoh 18 tahun
semasa Gotti masih kapten, sebelum menjadi ketua keluarga.
Jika disabit kesalahan, Gotti mungkin berdepan 20 tahun penjara.
SEPTEMBER 1986
Di luar mahkamah, keadaan huru-hara.
Suasana kalut dan tegang.
Saya tak pernah uruskan perbicaraan yang dapat banyak tumpuan sebegini.
Banyak watak hebat dalam perbicaraan ini.
Ada John Gotti.
Anda ketua keluarga baharu?
Keluarga, rumah, isteri dan anak saya.
- Keluarga itu saja? - Keluarga Gambino bagaimana?
Ada Diane Giacalone.
Sesetengah pendakwa raya tak mahu kes ini. Ada yang mahu, Diane Giacalone.
Gadis biasa yang nak tangkap orang jahat.
- Selamat pagi, En. Cutler. - Pagi.
Ada peguam Gotti, Bruce Cutler.
- Anda mewakili siapa? - John Gotti.
Lelaki Brooklyn yang jelas sekali suka John Gotti.
Bruce Cutler. Kelakar betul.
Saya rasa dia nak jadi John Gotti.
Dia berpakaian macam Gotti,
jabat tangan dan cium pipi macam ahli gengster.
Ada ramai lagi peguam bela hebat-hebat
yang pertahankan klien mereka.
Saya boleh kata kalau saya ada prinsip,
prinsip itu ialah saya takkan tanya klien tentang apa yang berlaku
sebab, sejujurnya, saya tak peduli.
Yang penting ialah tuduhan yang kerajaan kata boleh dibuktikan.
Itulah tugas peguam bela.
Nama saya Michael Shapiro.
Pada September 1985, saya berusia 35 tahun
dan menguruskan kes Gotti.
MAHKAMAH NEGERI
Tuduhan utama ialah tuduhan RICO.
RICO ialah Akta Pengaruh Pencatut dan Organisasi Korup.
Yang istimewanya tentang tuduhan RICO dari perspektif pendakwa raya
ialah anda boleh gunakan jenayah
PECAH RUMAH
yang telah disabitkan kesalahan.
1973 - JOHN GOTTI - BROOKLYN PEMBUNUHAN
Pasukan pembelaan tahu kerajaan tak pernah kalah dalam kes RICO.
Antara tuduhan dalam kes Gotti
ialah pembunuhan Jimmy McBratney di Pulau Staten.
Gotti mengaku bersalah.
Dia telah jalankan hukuman penjara untuk tuduhan itu.
Jadi, satu-satunya soalan buat juri,
adakah pembunuhan dan tuduhan lain dalam pendakwaan RICO
ialah lanjutan kepada kegiatan keluarga jenayah terancang Gambino?
Itulah yang Diane Giacalone cuba buktikan.
Saya masih muda dan baru lima tahun bekerja.
Bak kata orang, semangat masih membara.
Saya duduk di barisan belakang mahkamah.
John berdiri, lihat sekeliling dan nampak saya.
Saya bukan kecil orangnya dan dia kata, "Hei, kamu siapa?"
Saya bangun dan buat begini.
"Kamu cakap dengan saya?"
Dia kata, "Siapa kamu?" Saya jawab, "George Gabriel."
"Saya ahli skuad Bruce Mouw. Saya datang untuk memerhati dan…"
"Beritahu Bruce Mouw, saya akan pulang. Saya takkan kalah."
Saya kata, "Okey.
Begini. Kalau betul, saya akan singgah untuk ucap tahniah."
Pada masa itu, saya tak tahu dan rasanya wartawan pun tak tahu,
FBI tak mahu Giacalone dakwa kes ini.
Jadi, berlaku ketegangan.
Apabila Diane Giacalone kenakan tuduhan terhadap John Gotti dan krunya,
antaranya ada lelaki bernama Willie Boy Johnson,
pengikut setia Gotti dan dia kenal Gotti sejak mereka kecil.
Tapi dia juga seorang tali barut.
INFORMAN UTAMA
Willie Boy bekerjasama dengan FBI
dah bertahun tapi tiada orang tahu dan kami rahsiakannya.
JABATAN KEADILAN
Kami jumpa Diane Giacalone dan minta dia jangan dakwa Willie Boy.
Saya beritahu bos saya,
"Jika kita tak menghalangnya,
dia akan dibunuh Gotti
apabila diketahui yang dia informan."
DILARANG DEDAHKAN
Willie Boy bukan setakat informan FBI.
Dia juga penjenayah ganas.
Dia terlibat secara langsung dalam beberapa perbuatan amat ganas
yang dilakukan kru itu.
Kami tak boleh asingkan dia daripada pendakwaan
untuk teruskan kes itu.
Di mahkamah, Diane Giacalone mengejutkan FBI
dengan menjelaskan kepada hakim bahawa…
Kami mahu mereman salah seorang defendan
kerana dia telah menjadi informan selama 15 tahun.
Dia digelar "Willie Boy." Dia duduk di sebelah Gotti,
tapi mereka langsung tak rapat.
Ia agak mengejutkan. Gotti duduk betul-betul di sebelahnya.
Cara maklumat itu didedahkan amat teruk.
Dah lama Willie Boy dengan mereka.
Dia jana pendapatan besar dan kenal kelima-lima keluarga.
Setelah Willie Boy direman,
John Gotti pandang dia dengan pandangan tajam.
Anda takkan luluskan polisi hayatnya
jika anda dari syarikat insurans.
Kami tak suka dengan tindakan kami tapi kami ambil tindakan yang perlu.
Kami tahu jangka hayatnya tak panjang.
Apabila ada informan,
antara tawaran kami, "Identiti kamu takkan didedahkan."
Giacalone tak endahkan konsep itu.
Di mahkamah hari ini, Pembantu Pendakwa Raya, Diane Giacalone,
memulakan hujah pembukaan dengan memberitahu juri…
Diane berikan hujah pembukaan yang agak bagus dalam perbicaraan itu.
Agak mengagumkan.
AMERIKA LWN JOHN JOSEPH GOTTI
Kami mulakan dengan pembunuhan McBratney
sebab ia menunjukkan kebangkitan kuasa John Gotti.
Kemudian saya nyatakan pelbagai elemen pendakwaan itu.
Jadi kami ulas kegiatan peminjaman haram, rampasan dan perjudian mereka.
Giacalone mendakwa beberapa jenayah yang defendan lain
telah jalankan hukumannya, bukan insiden terpencil,
tapi sebahagian konspirasi untuk bekerjasama melakukan jenayah.
Seusai berhujah, saya rasa puas hati kerana dah jalankan tugas.
Itu mungkin kali terakhir saya rasa selesa di mahkamah itu.
Peguam Gotti, Bruce Cutler, segera menyerang.
Bruce Cutler menghentam dia.
Bruce beritahu juri
untuk anggap tuduhan itu sebagai sup basi.
Saya ingat penyataan itu sebab saya yang tulis untuk dia.
Dia kata, "Kita tak boleh masak sup yang orang lain akan makan
menggunakan bahan yang dah busuk tak kiralah berapa lama ia dimasak."
Malah, semasa hujah pembukaannya, Bruce tak semena-mena…
Dia angkat dokumen pertuduhan dan dia kata itu sampah,
kemudian dia koyak dokumen itu dan tindakannya amat dramatik.
Pandangan ahli juri terpaku padanya dan dia terus…
Dia campak dokumen itu ke dalam tong sampah dan kata…
"Itu tempat pertuduhan ini, di dalam tong sampah."
Bukan main berlagak dan dramatik lagi.
Ia detik yang memeranjatkan.
Dalam kes Diana, ada ramai orang bekerjasama dengannya. Risikonya tinggi.
Maksud kami bukan orang awam,
tapi orang yang terlibat dengan jenayah terancang.
Siapa lagi pemberi keterangan dalam perbicaraan mafia?
Saya saksi pertama dalam perbicaraan John Gotti pada 1987,
dan saya saksi utamanya.
Pada 1984, saya ditahan kerana memiliki empat auns kokaina
dengan ikat jamin sejuta dolar.
Di penjara, pada musim panas 1984, isteri saya datang melawat.
Dua anak saya menunggu di luar bilik melawat.
Apabila dia keluar, saya nampak mereka menangis.
Itulah saat saya putuskan, "Saya perlu tukar pihak.
Saya perlu keluar dari hidup begini dan berhenti seksa mereka."
Suatu hari, saya buat panggilan telefon untuk bekerjasama dengan kerajaan.
Saya tak sangka, dua tahun kemudian,
kerajaan akan suruh saya beri keterangan terhadap Gotti.
Sal Polisi ada sejarah panjang bersama geng itu.
Dia ceritakannya dengan baik.
Dia bijak dan petah bercakap.
Kemudian Bruce bangun dan dia… Saya pernah dengar perkataan "Bruserang"
dan itu perkataan tepat untuk gambarkan cara Bruce soal balas.
Bruce Cutler serang saya setiap hari selama tujuh hari.
Dia benar-benar hentam saya dengan gelaran tak guna dan penakut.
Dia dapat tahu maklumat tentang saya,
tentang bilangan gadis saya tiduri dalam satu malam
dan kerat testikel orang.
Saya terpaksa akui semua perkara benar.
John Gotti duduk di hujung meja defendan
dan dia letakkan tangan kanannya atas meja
dan buat simbol pistol.
Saya tahu maksud dia.
"Kami akan bunuh kamu."
Termasuk Sal Polisi,
Diane Giacalone mengharapkan beberapa saksi.
Saksi dibayar dan yang pernah menipu,
saksi yang ada identiti baharu, yang pernah menjual dadah
dan pernah bunuh orang.
Mereka antara saksi yang paling mudah didakwa.
Sekumpulan orang tak berguna.
James Cardinali saksi utama terhadap Gotti.
Setiap mereka duduk di kandang saksi
dan seorang demi seorang makin tak boleh dipercayai.
Cardinali mengaku dia tak nak jadi saksi,
tapi itu lebih baik daripada hukuman mati di Florida, tempat dia membunuh.
Saksi kedua yang dipanggil kerajaan ialah Dominick LoFaro.
Dominick LoFaro mengaku hari ini
yang asalnya dia menipu pihak berkuasa.
Mulanya dia kata dia bunuh lebih 15 orang.
Hari ini dia kata hanya dua.
Kami digambarkan macam tak cekap.
Kes kerajaan terhadap Gotti menerima tamparan hebat hari ini.
Perompak bank, Matthew Traynor, memberi keterangan.
Dia sepatutnya jadi saksi menentang Gotti.
Matthew Traynor ialah saksi yang bermasalah tapi berguna.
Sehinggalah saya tak percayakan dia lagi.
Dia mula cakap perkara yang tak masuk akal bagi saya
dan ketika itu, kami putuskan untuk tak gunakan dia sebagai saksi.
Dia beri keterangan yang sokong pihak pembelaan
dan kata Diane Giacalone cuba merasuahnya.
Saya diberi dadah yang saya mahu dan arak.
Dia kata Diane berikan seluar dalamnya dari laci meja paling bawah
supaya dia boleh melancap.
Saya diberikan cara untuk puaskan nafsu.
Matthew Traynor kemudiannya didakwa kerana bersumpah bohong.
Saya kata kepada rakan peguam,
"Ahli juri mana akan percaya hal merepek ini?"
Biasanya, di New York,
pendakwa raya tak bercakap dengan media secara terbuka.
Peguam bela pula dibayar untuk buat begitu.
Bruce lebih pandai bercakap dengan media
berbanding peguam lain yang pernah berurusan dengan saya.
Dia tahu cara mempergunakan dan menghiburkan pihak media.
Tak seronok jumpa awak, Geraldo. Saya tak suka awak.
Gotti ada pasukan perhubungan awam yang memanipulasi media
seperti Setiausaha Rumah Putih.
Peguam Bruce Cutler menuduh
kerajaan tak suka orang berpakaian kemas dan kaki judi,
orang macam John Gotti.
Tak tahu pula saya berat sebelah terhadap orang berpakaian kemas.
Saya sangka saya pun berpakaian kemas.
Bruce Cutler sering kata, "Kerajaan sanggup buat apa-apa saja
untuk penjarakan John Gotti."
Cutler tetap mengatakan kerajaan hanya nak kenakan Gotti.
Mereka berharap juri dan orang awam
akan nampak naratif itu,
begitu juga dengan keluarga juri.
Semua ini mengukuhkan imej John Gotti…
Dia memang individu yang dihormati dalam komuniti.
…dan orang awam terima bulat-bulat.
Sukar untuk percaya perkara yang dikatakan tentangnya.
Bos mafia apa? Dia lelaki yang baik.
Selamat petang. Ini Berita Malam CBS,
Dan Rather melaporkan.
Keputusan diumumkan pada Jumaat.
Saya ingat lokasi saya semasa keputusan diumumkan.
Di sebuah taman di New York, sambil mendengar radio All News 88.
Saya dan pasangan saya sedang bersiar-siar di dalam kereta.
Kami dengar berita di radio kereta.
John Gotti dibebaskan oleh juri
daripada semua tuduhan konspirasi dan pencatutan.
Dia didapati tak bersalah atas semua tuduhan.
Tak percaya.
Saya rasa itu perasaan utama saya.
Tak percaya.
Saya rasa seperti dipukul secara fizikal.
Badan saya rasa sakit.
Keputusan itu kekalahan besar dalam perjuangan kerajaan
menentang jenayah terancang.
John Gotti keluar dari mahkamah macam artis.
Apa perasaan anda?
Dalam perbicaraan enam bulan ini, kerajaan gagal buktikan dia bersalah.
- Apa perasaan anda? - Terkejut?
Saya tercengang.
Itu kali pertama pembelaan berjaya dalam kes RICO.
Tuhan rahmati Amerika.
Pewajarannya betul.
Kami telah jangkakannya dan kami gembira kerana berjaya.
Apabila keputusan tak bersalah diumumkan,
orang kata, "Bruce Cutler peguam terbaik."
Tak, ia bukan sebab Cutler. Langsung bukan sebab dia.
Kes itu gagal sebab ada orang bayar ahli juri sebanyak $60,000.
Ahli juri dibawa pulang oleh polis dengan limousin.
Saya beritahu Diane Giacalone,
"Tak sangka kamu biarkan ahli juri masuk ke dalam limousin
dan dihantar pulang di sekitar Brooklyn.
Kamu fikir mafia bodoh? Mereka ekori ahli juri.
John Gotti akan merasuah seseorang."
Dia kata, "Sal, kamu banyak sangat tonton televisyen."
Saya ketawa.
Apabila dia dibebaskan, saya kata, "Gotti berjaya merasuah."
John Gotti tersenyum lebar
sewaktu melewati kamera di luar rumahnya.
Kemudian baru saya tahu yang ada ahli juri dirasuah.
Banyak petanda yang saya tak perasan.
Saya tak perasan John Gotti tak pernah gementar.
Tak pernah.
Dia sentiasa ceria dan dia tahu yang dia tak boleh disabitkan kesalahan.
Jadi, proses pembelaan yang amat berisiko
bagi defendan lain, hanyalah permainan baginya.
Pengumuman keputusan "tak bersalah" diikuti dengan pesta.
Saya kata kepada pasangan saya, "Mari ke Kelab Buru & Pancing Bergin."
Tempat itu penuh sesak. Saya nampak John Gotti.
Saya pergi terus kepadanya dan kata,
"Mungkin kamu tak ingat. Saya George Gabriel.
Saya kata saya akan datang dan ucapkan tahniah. Tahniah.
Jumpa lagi."
Saya pusing, kembali ke kereta dan beredar.
GOTTI: BUAH HATI AMERIKA
Selepas perbicaraan itu, dia beli bot.
Di belakang bot itu, tertulis nama bot "Tak Bersalah".
Kerajaan kata John Gotti ialah pembunuh kejam,
mungkin ketua mafia paling ganas dan berkuasa di Amerika.
Gotti menjadi tumpuan paparazi.
Jadi mengapa dia begitu popular?
Daripada ketua geng jenayah,
dia menjadi selebriti Amerika di New York.
Baru-baru ini, Gotti menjadi terkenal.
Majalah Time mengupah Andy Warhol
untuk hasilkan potret Gotti sebagai kulit depan.
MAFIA DIBICARAKAN
Ada wira yang berbakti kepada negara,
tapi mereka tiada di kulit depan Time. Sebaliknya, bos mafia ada.
En. Gotti terkenal kerana kemewahan berpakaiannya
juga kerana reputasinya sebagai ketua jenayah.
Ketika itulah dia dapat gelarannya.
Lelaki bergelar "Bos Segak."
Disebabkan Gotti, kami macam bintang filem dan orang mahu jadi macam kami.
Selebriti mahu habiskan masa dengan kami.
Saya ambil kokaina dengan Andy Warhol dan David Bowie.
Pertama, mereka percayakan kami. Mereka tahu kami takkan hebohkan
dan ada dadah berkualiti.
Ia hebat kerana kami dikelilingi duit yang banyak,
keterujaan, prestij dan glamor.
Ada suatu malam,
Brooke Shields selit nombor telefonnya ke dalam poket Gotti di Club A,
tapi dia koyakkannya dan saya tanya, "Apa awak buat?"
Dia kata, "Dia sebaya anak saya."
Saya kata, "Beri kepada saya."
Kita kembali untuk mengusik
katanya bos mafia paling terkenal Amerika,
Bos Segak New York, John Gotti.
Apabila nampak dia di TV memakai sut berharga $2,000,
rambut dia rapi dan orang yang melihatnya suka dia.
Dia seorang bintang.
Di sebalik semua itu, dia pembunuh kejam.
Tengok nasib si malang yang pegang jawatan itu sebelum dia.
Nampak bahana kerja bertekanan tinggi?
PASUKAN PETUGAS JENAYAH TERANCANG
John Gotti capai dua kemenangan.
Sebahagian besar perbicaraan Giacalone adalah berdasarkan keterangan informan.
Jadi pertuduhan seterusnya perlu gunakan pengawasan elektronik
dan suara Gotti sendiri dirakam dalam banyak perbualan.
Kami masih ada bukti pengintipan dari Kelab Bergin
dan banyak rakaman perbualan.
Kami masih berniat untuk bina kes kami sendiri.
Kami ada rakaman perbualan yang tak mungkin orang lain ada.
PENGARAH OCTF
Maka kami menjadi pesaing FBI
dan itu bermakna FBI perlu tingkatkan usaha mereka.
BIRO PENYIASATAN PERSEKUTUAN
FBI masih belum bina kes terhadap John Gotti.
Tapi kami tahu jenayah yang dia lakukan
dan dia masih hidup bebas.
Dia dan semua orang tahu
yang kerajaan akan mengejarnya lagi.
Kerajaan tiada pilihan.
Setiap kali kami terima kes begini,
kami perlu bekerja rapat dengan pendakwa raya.
Dalam kes ini, Wilayah Timur New York.
Laura Ward pendakwa raya yang berpengetahuan luas,
sangat mahir dan pintar. Memang seronok bekerja dengannya.
Selepas kes Diane Giacalone, FBI segera berikan tumpuan kepada Gotti.
Kini kami akan tumpaskan dia.
George Gabriel diberikan tugas untuk menangkap Gotti.
Saya tak mahu terburu-buru.
Oleh sebab dia pernah tewaskan kerajaan, saya tahu kalau nak penjarakan dia
saya perlu pastikan bukti yang ada amat kukuh.
Bukti mesti meyakinkan dan kuat.
George dalam misi untuk dakwa Gotti
tapi dia perlu dakwaan kukuh.
OGOS 1988
Sementara kami buat persiapan kes John, mengawasinya dan buat kerja kami,
tiba-tiba saya dapat panggilan daripada salah satu skuad New Jersey.
Seorang lelaki dibunuh cara mafia di luar rumahnya di Brooklyn pagi ini.
Mangsa, Wilfred "Willie Boy" Johnson,
yang polis katakan sekutu rapat bos mafia, John Gotti
Takdir lelaki itu sudah tertulis. Dia akan mati. Dia akan dibunuh.
Kepala Johnson ditembak beberapa kali di luar rumahnya.
Antara peraturan mereka, jangan bunuh orang di depan rumahnya.
Itu hinaan bagi isteri dan anaknya.
Jika mereka amat benci seseorang
dan nak beri mesej, mereka bunuh dia di rumahnya.
Saya kesal dia dibunuh. Saya simpati kepada keluarganya,
tapi itu takdir yang tak boleh dielak bagi hidup yang cuma ada satu pengakhiran.
Hari selepas Willie Boy Johnson dibunuh oleh pengikut Gotti…
Selamat pagi En. Gotti.
…dia keluar dari rumahnya dan kami tanya,
"Apa anda fikir tentang Willie Boy? Apa pendapat anda?"
"Apa pandangan anda?" Dia kata, "Kita semua akan mati juga akhirnya."
Beberapa bulan dalam pentadbirannya,
informan kami kata Gotti akan tempatkan ibu pejabatnya
di Kelab Sosial Ravenite.
AHLI SAHAJA
Apabila John ambil alih Ravenite, dalamannya diubah suai dan dinding dibina.
Tingkap kecil dibuat jadi orang tak nampak di dalam.
Dia mengubui tempat itu.
Kelab Ravenite terletak di Itali Kecil.
Itali Kecil ialah tempat berkumpul semua keluarga jenayah terancang.
Di sana ada restoran dan kelab.
Itu laman mereka.
Kami orang luar.
Kami tak boleh masuk tanpa dikesan.
Semua penghuni apartmen di jalan itu
setia kepada ahli gengster ini jadi sukar untuk kami bertindak.
Kami sediakan pekerjaan. Pada Hari Kesyukuran, ayam belanda diberi.
Masyarakat mendewasa bersama dan percayakan kami
dan kami bantu mereka dan komuniti.
Jika orang minta tolong, kami tolong.
Saya tak takut. Malah saya rasa lebih selamat.
- Rasa lebih selamat? - Ya.
Kenapa?
Kereta saya asyik dicuri di tempat lain kecuali di sini.
Di Taman Ozone, di Jalan Mulberry,
kami orang jahat, bukan orang baik.
Tapi kami tetap perlu buat kerja kami, jadi saya masuk ke van saya.
Saya ada van pengawasan.
Saya cuba letakkannya di tempat yang dekat dengan kelab itu.
Anda selamat.
Kami masuk ke belakang van yang penuh dengan kamera
dan tunggu hingga ada sesiapa muncul.
Ada beberapa kali mereka lalu di jalan itu
dan ketuk setiap van sambil kata, "Kami tahu kamu di dalam."
Kami harap dapat sembunyikan alat pengintipan di suatu tempat.
Suatu tempat tetap
untuk sorok kamera di depan kelab supaya kami boleh bersembunyi lebih baik.
Kami jumpa kondominium di tingkat enam kira-kira dua setengah blok dari situ.
Berita baik, kami ada tempat intipan.
Ia seperti pusat operasi kami.
Berita buruk, ia dua setengah blok dari kelab.
Saya ada akses kepada pasukan Operasi Khas.
Kami bernasib baik
sebab FBI ada peralatan yang amat canggih.
Tak ramai tahu alat itu wujud. Saya pun tak tahu.
Sebagai ejen teknikal terlatih,
antara tugas utama kami ialah cipta, laksanakan dan pasang peranti pengawasan
EJEN OPERASI KHAS FBI
untuk dapatkan bukti yang boleh mendakwa
mafia di bandar New York.
Kami pasang alat pengawasan video teleskopik canggih
yang membolehkan kami rakam aktiviti
di pintu masuk Ravenite dan jalan bersebelahan kelab itu
tujuh hari seminggu dan 24 jam sehari.
Yang bagusnya, kami boleh rakam video dari jarak dua setengah blok
tapi nampak macam jarak 100 kaki saja.
Jam lapan malam di tengah musim sejuk pun
nampak macam tiga petang.
Kamera video dari tempat intipan itu
berikan rakaman hitam putih semasa mereka keluar masuk.
Kami dapat kenal pasti mereka, pakaian dan kereta mereka naiki.
Maklumat yang amat banyak.
Teknologi begitu amat mengagumkan.
Menjelang 1990, Kelab Ravenite mula beroperasi sepenuhnya.
John selalu di situ dengan pentadbirannya.
Tindakan Gotti yang paling hebat dan membantu kami
ialah setiap Rabu, semua kaptennya hadir
dengan sekutu dan ahli mereka sebagai satu kumpulan.
Ada John Gotti,
Frankie LoCascio,
Sammy Gravano.
Seolah-olah dia tunjukkan rangka keluarga itu.
BOS
PENASIHAT - ORANG KANAN
Geng mafia sepatutnya organisasi rahsia.
Menyuruh semua ahlinya hadir di satu tempat
pada waktu siang bukanlah tindakan berahsia.
John Gotti ialah gengster. Dia tak peduli tentang FBI.
Dia tak peduli gambarnya dirakam FBI.
Dia suruh pengikutnya berkumpul di luar kelab dan dia rasa,
ini hidup kamu dan kamu jumpa saya. Jangan takut kepada polis.
Kamu tak boleh jadi kapten atau ahli geng tapi bersembunyi di rumah.
Datang ke sini macam saya setiap hari.
Itu bukan tindakan paling bijak tapi Gotti fikir dia kebal.
Gotti tak duduk di dalam kelab.
Dia akan berbual dan berjalan sekeliling blok.
Anda boleh nampak dinamik hierarki mereka.
Sebagai contoh, ada satu masa,
John dan Sammy berjalan-jalan.
Hujan gerimis turun.
Sammy yang pegang payung untuk John. John takkan pegang payung itu, betul?
Dua ke tiga kaki di belakang, ada pengawal peribadi mereka,
orang yang sepatutnya lindungi mereka.
Ada waktu lain, kami nampak orang datang menyapa John.
Mereka sapa John sebelum Sammy.
Itu antara petunjuk
yang memberikan idea tentang bentuk pentadbiran mereka,
peranan dan keakraban sesetengah mereka
dan kerenggangan yang lain.
Setelah nampak pergerakan mereka, informan kami maklumkan
yang Gotti berbual tentang jenayah di dalam.
Tapi kami tak tahu apa mereka bualkan.
Berbekalkan maklumat itu, kami buat permohonan
untuk pasang alat intip di dalam kelab itu.
Setelah kami tahu alat intip akan dipasang,
saya berjumpa ejen Operasi Khas
untuk bincangkan cara melaksanakannya.
Kami tiada maklumat praktikal dalam masa sebenar
tentang susun atur dalaman sebenar di Kelab Sosial Ravenite.
Di mana orang duduk? John di mana?
Di mana para leftenannya? Di mana perbualan berlaku?
Kadang-kadang, ejen teknikal perlu masuk,
imbas kawasan dan tentukan peralatan yang sesuai untuk dibawa masuk.
Sebab apabila kami kembali pada waktu malam buta
dan keadaan amat gelap,
mengetahui objek yang ada di bilik itu dan susun aturnya
amat membantu kami.
JALAN MULBERRY JALAN SEHALA
Pegawai penguat kuasa tak boleh masuk ke kelab sosial mafia
pada siang hari.
Jadi kami terpaksa buat mereka undang kami ke dalam.
Cara kami lakukannya adalah dengan buat panggilan bantuan.
Caranya, kami kenakan sedikit masalah teknikal
pada sistem telefon Ravenite,
ini menyebabkan seseorang daripada geng Gambino
menghubungi tukang baiki Telefon New York.
Sebaliknya,
ahli ramah daripada S01 FBI yang mengunjungi mereka di lokasi.
Saya tiba sebagai tukang baiki servis.
Sebaik masuk ke Ravenite, amat ketara
yang hiasan dalamannya sangat ringkas.
Yang menariknya, ada potret En. Gotti
di belakang bilik tempat dia duduk.
Kami dapat lihat
ada operasi pertaruhan dijalankan di situ
dan nampaknya ada mesin faks disambung ke talian telefon.
Jelas sekali mereka mahu saya baikinya
dan mereka hargainya jika saya baiki secepat mungkin.
Kami berjaya "betulkan masalah mereka."
Mereka sangat gembira.
Salah seorang ahli geng itu mendekati saya dan dia berikan
dua keping duit seratus yang masih baharu.
Sebagai tukang yang bagus dan bekerja keras, saya terima.
Kami beredar dan dengan sumbangan geng Gambino,
kami belanja beberapa ahli skuad teknikal S01
makan piza dan minum bir hari itu.
Kami tahu tempat alat pengintip perlu diletakkan.
Ravenite ada dua bilik.
John ada meja di belakang bilik tempat dia selalu duduk.
Itu tempat ahli lain jumpa dia.
Alat pengintip perlu berada sedekat mungkin dengan meja itu.
Pada 1980-an, saya ejen khas FBI.
Saya antara enam ejen kunci yang dilatih khas di negara ini.
Saya ada pasangan, Ken Reader. Dia amat handal mengendalikan kunci.
Kenny akan buat
teraan anak kunci bagi Ravenite.
Peneraan ialah proses yang dilakukan oleh tukang kunci
sejak beratus tahun.
Ia macam suatu seni.
Anak kunci kosong dimasukkan ke dalam silinder
dan ia tinggalkan bekas, lalu anak kunci dikeluarkan
dan diasah berterusan.
Akhirnya, anak kunci itu akan dapat buka pintu.
Biasanya ia mengambil masa 15 minit.
…22 kepada Kenny.
Dalam kes ini, Kenny perlukan tiga ke empat jam
kerana setiap kali keadaan selamat, Kenny hampir dapat buka pintu…
Lapan-tiga-tujuh, 820.
…mereka suruh dia berhenti dan kata, "Ada orang datang."
BAR & GRIL
Menjelang akhir malam,
akhirnya anak kunci siap dan kami bersedia untuk masuk.
Setelah kami masuk,
senyap-senyap kami pasang mikrofon,
penghantar, peranti intip dan sebagainya.
Kami berusaha keras untuk sembunyikannya.
Kami perlu buat kerja berhati-hati
dengan cahaya malap lampu suluh kecil yang diketap di mulut kami.
Akhirnya, kami buat ujian audio.
Hei, satu, dua, tiga, empat.
Awak dengar, Charlie?
Charlie jawab menerusi radio…
Jelas sekali.
Ia perancangan terperinci yang amat hebat.
Ia sebuah acara.
Satu ke dua jam kemudian, kami beredar.
Setelah memasang peranti itu, kami teruja untuk dengar hasilnya.
Dengar pita rakaman
kalau ada apa-apa yang boleh digunakan.
Ada bunyi mesin ais
dan mesin kopi kapucino di depannya.
Kami dengar segala bunyi yang dapat dibayangkan.
Kami tahu ada banyak perbualan berlaku
tapi kami tak dengar apa-apa.
Saya tak percaya.
Kami tak dengar apa-apa.
Sungguh membazir masa dan tenaga.
JALAN WORTH - JALAN LAFAYETTE PLAZA PERSEKUTUAN
Jika kedudukan mikrofon tak bagus, bincang semula dengan Pasukan Khas.
"Ada apa-apa boleh dibuat untuk tambah baik rakaman?"
Kami perlu pertimbangkan risiko untuk masuk semula ke situ.
Rasanya lebih 12 kali kami masuk ke Ravenite
dalam tempoh 14 bulan untuk ubah kedudukan mikrofon.
Peranti diubah suai dan dipindahkan ke sebelah meja
dan ke siling di atas meja.
Kami cuba pelbagai cara tapi dari segi akustik, ia amat teruk.
Terlalu ramai dalam ruang kecil dan itu menyakitkan hati kami
sebab kami ada rakaman video dan nampak mereka keluar masuk
serta perbualan berjalan mereka.
Peranti intip dah dipasang tapi langsung tak dengar apa-apa.
Kami tahu tak boleh harapkan pita itu.
Kami perlu buat lebih baik.
Walaupun kami dengar yang FBI dah pasang alat intip mereka,
kami tetap mahu bina kes kami.
Jadi kami semak kembali semua perbualan lama
yang dirakam pada 1986 di Kelab Buru & Pancing Bergin.
Greg berjumpa saya pada suatu pagi.
Dia dengar semula rakaman perbualan Gotti berulang kali
dan dia dapati sesuatu yang orang lain tak perasan.
Greg amat teruja tentang hal itu.
Anda perlu kenal Greg untuk menghargai cerita ini.
Dia tulis nota.
Malam itu, saya tampal nota di mejanya
supaya dia baca transkrip itu.
Kalau-kalau dalam perjalanan pulang
dia alami kemalangan dan tak dapat beritahu kami pada keesokan hari.
Perbualan yang dipintas pada 1986
tentang kunjungan ketua kesatuan buruh ke Jurubank dan Broker.
RESTORAN JURUBANK DAN BROKER
Jurubank dan Broker ialah restoran di Manhattan
yang dimiliki ahli geng Gambino.
Dia minta khidmat tukang kayu yang bukan ahli kesatuan buruh.
Presiden kesatuan tukang kayu kata,
saya rasa namanya O'Connor,
"Apa kamu buat? Kamu mesti panggil tukang kesatuan."
Sebab kesatuan tukang kayu dikawal mafia.
Jadi, dia bertindak sendiri,
dia pergi ke restoran itu dan musnahkan dalamnya setelah dibaiki.
Pemilik restoran itu pengikut John Gotti.
Dia antara konco-konconya jadi geng Gambino perlu masuk campur.
Pegawai Kesatuan Tukang Kayu New York cedera ditembak pagi ini
di lobi pejabat kesatuan itu.
Ia mempunyai tanda-tanda amaran gengster.
Perbualan mereka amat spesifik.
SUARA JOHN GOTTI
John O'Connor.
John O'Connor disebut.
Mangsa ialah John F. O'Connor, 49 tahun.
Enam-sifar-lapan.
Dia sebut 608. Kesatuan itu.
Timbalan Presiden 608 Setempat Kesatuan Tukang Kayu Bersatu.
Di 1694 Broadway. Lebih kurang begitu. Di Broadway.
Hampir pukul tujuh, O'Connor masuk ke bangunan ini
di antara Broadway dan Jalan 51, tempat letaknya pejabatnya.
Dia juga sebut…
Kita akan tembak dia.
"Kita akan tembak dia."
O'Connor ditembak empat kali di punggung.
Saya dengar rakaman itu dan ia hebat. Amat dahsyat.
Esok kita akan tembak dia.
Semua unsur jenayah ada.
Esok kita akan tembak dia.
Tiba-tiba, kami dengar Gotti ditahan.
Pendakwa Raya Manhattan mendakwa Gotti dengan konspirasi membunuh,
kerana penembakan pegawai kesatuan tukang kayu,
John O'Connor yang dikatakan korup pada Mei 1986.
Saya hubungi sumber maklumat saya di FBI dan dia kata, "John Gotti tak ditahan.
Jika benar dia ditahan, pasti saya tahu."
Itu saja, semua.
Tapi dia tak tahu.
Dia tak tahu
kerana Pasukan Petugas Jenayah Terancang New York bertindak sendiri
dan tak bekerjasama dengan FBI.
OCTF mahu publisiti menangkap John Gotti.
Disebabkan kami tak sempat bina kes,
mereka bawa kes O'Connor kepada pendakwa raya Manhattan
dan mereka teruskannya.
Ia seolah-olah satu pertandingan. "Mereka gagal. Kamu boleh?"
Ini yang saya dengar.
Mereka bersaing bermati-matian untuk dakwa saya dahulu.
Semua pihak ini bersaing sesama sendiri
untuk capai kejayaan dengan mendakwa Gotti.
Mereka tak tenang selagi saya tak dipenjarakan.
John Gotti mencabar mereka,
"Cubalah tangkap saya."
Seolah-olah dia kata, "Pergi jahanam."
- Bersedia untuk kes seterusnya? - Semestinya.
Terjemahan sari kata oleh Najat H.